**Statutter for tildeling av Hederstegn i Alta Golfklubb**

**Hederstegn i Alta Golfklubb**

**Styret beslutter hvem som tildeles hederstegn i Alta Golfklubb. Styret kan innhente forslag til hederstegn fra klubbens medlemmer, eller styret selv finner det riktig å gjøre det uten innkomne forslag.**

**Alta Golfklubb Æresmedlem**

**Dette er den høyeste æresbevisningen i Alta Golfklubb og henger meget høyt. Kan tildeles medlem som gjennom en lengre periode har gjort seg fortjent ved:**

* **stor arbeidsinnsats for klubbens beste administrativt og/eller fysisk arbeide**
* **å ha bidratt til trivsel og medlemstilgang til klubben**
* **å ha styrket klubbens omdømme**
* **å ha bidratt til styrket økonomi for klubben**
* **sportslige prestasjoner på region- og/eller landslagsnivå**
* **Tildeling av æresmedlemskap foretas når det er en klar kandidat og styret har besluttet at vedkommende er fortjent til denne heder.**
* **Med utmerkelsen medfølger diplom** **der Klubbens logo er preget i gull og varig æresmedlemskap i Alta Golfklubb.**

**Tildelingen kan gjøres på et årsmøte eller medlems tilstelning.**

**Denne tildeles i snitt hvert 5. år**

**Alta Golfklubb Honnørdiplom**

**Dette er en honnør til et medlem av Alta Golfklubb som over år har gjort en spesiell og særdeles god innsats.**

* **Stor arbeidsinnsats for klubbens beste administrativt og/eller fysisk arbeide**
* **Å ha bidratt til trivsel og medlemstilgang til klubben**
* **Med utmerkelsen medfølger diplom de Klubbens logo er preget i sølv**

**Tildelingen kan gjøres på et årsmøte eller medlems tilstelning.**

**Denne tildeles i snitt hvert 3. år**

**Alta Golfklubbs Diplom**

**Dette er diplom som tildeles en person som har drevet frem prosjekter, dugnader, eller lignende over tid.**

* **stor arbeidsinnsats for klubben.**
* **å ha bidratt til trivsel og medlemstilgang til klubben**
* **Med utmerkelsen medfølger diplom der Klubbens logo er preget i bronse**

**Tildelingen kan gjøres på et årsmøte eller medlems tilstelning.**

**Denne kan tildeles hvert år.**

**Greenkeepers heders kopp**

* **Ekstra ordinær dugnads innsats på banen eller i tilknytning til banen**
* **Med utmerkelsen medfølger greenkeepers kopp som innebærer fri drikke fra kaffeautomaten.**
* **Greenkeeper bestemmer hvem som skal få utmerkelsen.**

**Tildelingen kan gjøres på et årsmøte eller medlems tilstelning.**

**Denne kan tildeles hvert år til en eller flere medlemmer.**